Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
konaného dňa 18. decembra 2007

Materiál číslo: 127/2007

K bodu: Návrh na zvýšenie rozpočtu Kultúrnych zariadení Petržalky na rok 2007 

Predkladá:                                                               Návrh uznesenia:
                                   
Marian Miškanin	Miestne zastupiteľstvo mestskej časti
prednosta 	Bratislava-Petržalka
								
s c h v a ľ u j e  

zvýšenie rozpočtu KZP na rok 2007 o 314 tis. Sk zvýšením bežného transferu pre KZP na rok 2007 a znížením bežných transferov pre školstvo z rozpočtu MČ o 314 tis. Sk

Prerokované:
- v operatívnej porade starostu dňa 19. 11. 2007 a 30.11.2007
- v miestnej rade dňa 11. 12. 2007

Spracovateľ:					
Elena Poláková
Soňa Kyselová
OŠKaŠ

Dôvodová správa

Materiál bol prerokovaný v miestnej rade dňa 11. 12. 2007 a miestna rada ho odporúča schváliť. 

	V roku 2007 mali Kultúrne zariadenia Petržalky (KZP) schválený rozpočet, ktorý umožňoval zachovanie Klubu 22 v priestoroch na Vavilovovej 22 len do 31. 03.2007. Ku dňu 1. apríl 2007 rátali s premiestnením Klubu 22 z priestorov prenajatých od Bytového družstva do vlastného objektu CC Centra, pri zachovaní organizačnej autonómie, dramaturgického zamerania a programovej náplne klubu. O zámere presťahovať klub riaditeľ KZP písomne viackrát informoval miestny úrad, ako aj orgány miestneho zastupiteľstva. Problém sa diskutoval a jeho riešenie sa odďaľovalo, definitívny termín dislokácie bol nakoniec určený ku dňu 31.12.2007.
	Finančný deficit, ktorý KZP musia operatívne riešiť, predstavujú teda prevádzkové náklady Klubu 22, ktoré od apríla 2007 nie sú kryté v schválenom rozpočte:

prenájom BD		33.300,-
OLO			  2.000,-
elektrina		  3.000,-
prevádzkar		  7.700,-

Súčet uvedených položiek predstavuje mesačne 46.000,- Sk, teda za 9 mesiacov do konca roka, čo je spolu je 414.000,- Sk. Centrum Nádej im refunduje časť nákladov za spoločne využívané priestory na Vavilovovej 22 v sume 100.000,- Sk ročne. 
Schodok KZP je teda 314.000,- Sk.
	
Záver:
	Podľa rozhodnutia operatívnej porady starostu zo dňa 19.11.2007, KZP žiadajú o súhlas Miestnej rady so zvýšením  ich  rozpočtu  na  rok 2007  o 314.000,- Sk na úhradu prevádzkových nákladov.

Stanovisko finančného oddelenia:

Prípadné zvýšenie rozpočtu pre KZP na rok 2007 o 314 tis. Sk navrhujeme riešiť znížením bežných transferov z rozpočtu MČ na školstvo (originálne kompetencie), kde bude úspora prevádzkových výdavkov.  

Príloha (1):
-	Žiadosť KZP zo dňa 21. 11. 2007